*Ny dansk folkekomedie baseret på Anders Thomas Jensens film*

**Blinkende lygter**

En forrygende og skæv historie om en lille bande småkriminelle, som aldrig har haft det store held med sig. Da bandens leder fylder 40, beslutter han, at det skal være slut med det kriminelle liv, men han er nødt til lige at lave et sidste job for bagmanden, Færingen. Med en kuffert fuld af Færingens penge tager banden flugten til udkants-Danmark, hvor de forsøger at holde lav profil og passe ind med de lokale.

Forestillingen er ikke en kopi af den berømte film fra 2000 men et nyskrevet skuespil baseret på filmen. Den er gennemsyret af sort, dansk humor og upassende replikker, men også af seriøsitet og varme.

Skuespil

Varighed: 2 timer og 10 min. inkl. pause

Medvirkende: Paw Henriksen, Thomas Magnussen, Jakob Højlev Jørgensen, Peter Pilegaard, Christina Bech, Kristian Boland, Frank Rubæk

Instruktør: Frank Rubæk

Dramatiker, forfatter: Anders Thomas Jensen – bearbejdet af Vivian Nielsen

Producent: Nørregade Teatret og Teater 2

Pris: 75-200 kr.